Димитър Спасов
Мравка работлива

chitanka.info

Ех, че слънце, брей, че слънце —

цял ден грее и не спира.

Мравка носи житно зрънце

и в хамбарче го прибира.

Знае Мравка, че когато

тук заглъхнат поля китни,

ще отмине топло лято,

дъждец кротко ще заситни.

Знае Мравка, че в хамбарче

сбрано житце ще си има.

Тя не сеща страх, макар че

вън ще дойде люта зима.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.